钦定古今图书集成/明伦汇编/交谊典/第096卷 > 尔雅 > 《戏简文量》明·陆𬬩
## 钦定古今图书集成/明伦汇编/交谊典/第096卷 > 尔雅 > 《戏简文量》明·陆𬬩

连娟新月照黄昏，无事知君静掩门。醉里无功应自
适，愁来仲孺与谁论。金鱼定想娇儿觅，鸾镜难忘舞
影存。昨夜天风欺独客，青绫吹透不成温。

又

樽前谁遣雪儿歌，司马风情晚更多。银蜡影偏人已
醉，紫檀声断欲如何。归来尚想桓伊笛，醒后空惭学
士波。戏问韦娘今健否，青楼元自不曾过。